A NÉMET ROMANTIKA PEDAGÓGIAI GONDOLATAI

(vázlat)

Ernst Moritz Arndt (1769 – 1860)

– Paraszti családban születik, tíz gyermek közül másodikként Rügen szigetén, amely akkor Svédországhoz tartozott.

– „Ich bin geboren aus dem kleinen Volk, dicht an der Erde.”

– Otthoni tanulmányok, majd középiskolai osztályok Stralsundban. 

–A greifswaldi egyetemen teológiát, irodalomtörténetet és természettudományokat tanul.

– Utazás: Itália, Franciaország. Romantikus hazafias hevület, „Sturm und Drang”.

– Feleségül veszi fiatalkori szerelmét (Charlotte Quistorn), egy greifswaldi professzor lányát, aki négy hónappal az esküvő után belehal a szülésbe.

– Arndt egyedül neveli fiát, miközben pedagógiai előadásokat tart a greifswaldi egyetemen. 

– Pedagógiai írása: „Fragmente” (Töredékek), 1805.

– Radikális kultúrkritika – Rousseau hatása. Lázadás a „korszellem” (Geist der Zeit) ellen: „Maschinenleben”, „Maschinenglauben”, „Die Welt ist bis jetzt verdorben durch Klügelei und Vielwissen, sie ist breit und flach geworden und hat ihre Täler und Berge verloren…”

–  A felvilágosodás intellektualizmusa „mítosztalanította” (entmytholigisieren) a világot, az ember elidegenedett a közvetlen élettől, gyökértelenné vált. A „gondolat” győzelmét a bibliai bűnbeeséshez hasonlítja: A „rossz szándékkal és bűnnel teli világ” ellen emel szót. 

– „Die Sünde wird gezeugt durch den Gedanken.” 

– Kivezető út: a lét „csodálatos életének” „Wunderleben des Seins” újra felfedezése. A gondolat öntudat nélküli szendergése. Sötétség és világosság ellentéte. A „lélek hajnalhasadása” (Morgendämmerung der Seele).

– Ennek a „hajnalhasadásnak” felel meg az életkorok között a gyermekkor. „…Halblichter und Halbschatten hat die Kindheit und Jugend. Die Kindheit ist die Blume fast ganz unter der Knospenhülle; der Knabe sprengt einige Blättchen und hat ein dämmerndes Licht; der Jüngling streift die ganze Hülle ab...”

– Az emberi fejlődés organikus-növényi fejlődésmetaforája.

– A rügy minden későbbi képesség kezdeményét magában hordva előre vetíti a fejlődés lehetőségét, a hajnalhasadás a gyermekkor öntudatlan, titokzatos, isteni eredetű mitikus jellegére utal. 

– A nevelésnek éppen ezért „negatív”-nak kell lennie (Rousseau), hogy segítse a gyermek zavartalan önkibontakozását.

– Őrizzük meg a gyermekben szunnyadó titokzatos, őseredeti vonásokat!

– A nevelés során a felnőtt is részesülhet a gyermekiből, visszatalálhat az őseredeti létforma egészlegességéhez, teljességéhez. „Wie würden wir selber wieder natürlicher, frommer, kühner werden im Leben, wenn wir aus den Keimen der Jugend, die wir still und unschuldig pflegten, alle Göttergeheimnisse sich uns wieder aufschlössen!”

– Ein Mikrokosmos ist der Mensch…” Leibniz monadológiájának hatása.   

– „Menschenbildung, Nichtstörung der Entwicklung…” – a fejlődés meg nem zavarása…

– Az emberi fejlődés Herdernér már jelentkező rekapitulációs felfogása itt újra felbukkan.

– Romantikus-retrográd fordulat: az ösztönös mozgatóerők felmagasztalása az ésszel, a rációval szemben.

– A gyermeki ártatlanság a paradicsomi állapotok letéteményese, megőrzője. „Paradies der Unschuld”

– A polgári nevelés „művi manipulációjával” szemben ezt kell megőrizni. 

– A gyermekkor két szakasza: korai és késői szakasz. 

– Korai gyermekkor: „Knospenzeit auf der Welt.” A gyermeket még sejtelmes félhomály veszi körül.

– A korabeli „művi” („künstlich”) nevelés megrontja a gyermek eredendő ártatlanságát. (A rousseau-i mitikus ártatlanság toposza.)

– Szembehelyezkedik a felvilágosodás gyermekképével, amely a gyermeket az igazi emberi lét egy még durva, fegyelmezésre, civilizálásra szoruló állatias előkészítő szakaszának tartja.

– Még a gyermek akaratosságát, önfejűségét is megőrzendőnek tartja: ez az individualitás kifejeződése (ld. dackorszak!!).

– A gyermek önzése sem más, mint  a természetjogra alapozott birtoklásvágy.

– A kései gyermekkor teljessége nem más, mint az „isteni élet földi mása” („Götterleben auf dem Ede”). Teljes harmóniában a természettel. Az eredeti természetközeli létállapot isteni teljességélménye.

– A játék és a mese szerepe ennek az állapotnak a megőrzésében. „…hineinspielen in das weite, unendliche und unverwerkliche Leben, welches sie noch haben…” A nevelő, a felnőtt is teljesebbé válhat ebben a folyamatban. Sőt: a felnőtt megifjodhat a gyermekkel való foglalkozás során.

– Milyen nevelésre van szükség? Nem előíró, racionalizáló, a tudást tölcsérrel töltögető, hanem a gyermek sajátosságaiból kiinduló, azt követő nevelésre. „Nachgehende Erziehung” – türelmes, követő nevelés!
Jean Paul (Jean Paul Friedrich  Richter) (1763-1825)
– Wunsiedelben született, Lipcsében teológiát és filozófiát tanult, 
 – 1790-94 között Schwarzenbachban magániskolát nyitott. 

– Ebben az időben jelentek meg első pedagógiai művei (Schulmeisterlein Maria Wuz, Leben des Quintus Fixlein), 
– Regényei (Die unsichtbare Loge, 1793; Hesperus, 1795; Titan, 1803; Flegelsjahre, 1804) 

– Regényeinek fogadtatása vegyes: „Úgy látszik, hogy itt az a sorsa, mint írásainak: hol túlbecsülik, hol lebecsülik, és senki sem tudja, hol is nyúljon hozzá ehhez a csudabogárhoz” (Goethe)

– 1804-től haláláig Bayreuthban élt. 

– 1807. Levana oder Erziehungslehre (Levana vagy neveléstan). Nagy sikert arat, számtalan kiadást ér meg.  

– A Levanában megfogalmazódó pedagógiai gondolataira a romantika és a késő-felvilágosodás egyaránt hatást gyakorol.
– A könyv három nagy fejezetéből az első része gyermek bimbókorával (Knospenzeit), a kisgyermekkorral foglalkozik. – Ez az időszak a nevelés szempontjából a legfontosabb: „A csírát vető magot, nem a virágzó fát kell a leggondosabban ápolni.”  

– „Az első hibák következményeikben mindig a legvégzetesebbek. A szellemi betegségek minél korábbi keletűek, annál károsabbak. Minden nevelő kevesebbet tehet elődjénél, s ha az egész világot egy óriási nevelőintézetnek tekintjük, tény, hogy aki a Földet körülhajózza, egész útja során sem nyer nevelődés tekintetében annyit, mint dajkájától.”
– A könyv második és harmadik fejezete a gyermekek virágkorával (Blütenzeit) foglalkozik (külön a fiú- és külön a lányneveléssel). 


– Jean Paul szerint ebben a szakaszban a nevelés már felesleges, illetve arra csak „ellennevelés” formájában, a nevelődés természetes hibáinak kijavításaként van szükség. 

– Rousseau felfogásából kiindulva azt vallotta, hogy az ember természetéből adódóan jó, ezért a gyermek – Isten legtisztább teremtménye – szent dolog. 

– A nevelésnek ezért nem lehet fontosabb feladata, mint ezen a romlatlan állapot minél zavartalanabb kibontakozásának elősegítése. A negatív nevelés szellemében úgy vélte, hogy a nevelő tevékenységének legfeljebb a gyermeki önművelődés elősegítésére szabad irányulnia. Követni kell a gyermek  természetes ösztöneit, egyediségének  megnyilvánulásait. 

– A gyermek lelke egyediségben megnyilvánuló individuális organikus egység.

– Minden ember énjében hordozza saját művelődésének, nevelődésének céljait, mindenkiben ott rejtőzik egy emberideál, amelynek megvalósítására törekszik. (Leibniz hatása, monadológia.)
– Ennek az emberideálnak a csírái individuális lehetőségként élnek az emberben, mint a márványtömbben a kész szobor: „Az ideális ember egy »antropolit« formájában születik e világra, akinek testrészeiről le kell törni az őket fogva tartó kőgyűrűket, azért, hogy azok maradékától magától is meg tudjon szabadulni.” 
– A nevelés tehát 

1. az ideális ember megszabadítása az őt antropolit formájában fogva tartó gátjaitól;

2. azoknak a gyermekben szunnyadó erőknek a kibontakoztatása, amelyeknek maguk is kifejlődésre törnek.  
– Gyermek-antropológiai felfogása romantikus: a gyermek a természetes embert testesíti meg – Rousseau értelmében. Ez a tisztaság, a jóság, az ártatlanság állapota. Másfelől a gyermek még jóval közelebb áll a szellemi-isteni világhoz, mint a felnőtt. 
– „A gyermekben test és lélek még mézesheteiket élik, amikor a felhőtlenül boldog lélek önfeledten szökdécsel a vidám test után. Később azonban elválnak ágytól-asztaltól, és végleg búcsút mondanak egymásnak.”

– A gyermek – az emberiség korai, misztikus, primitív kultúrfokához hasonlóan – egy bimbóhoz hasonlatos bezártságban él. „A gyermek a legrosszabb napjain is képes akár hússzor is önfeledten örülni valaminek. Ennek az állapotnak az édes, isteni szendergéséből nem riasztja fel semmi, még a legnagyobb csatazaj sem éppúgy, mint ahogyan a bimbó sem feslik ki a külvilág lármájától.” A gyermekkorban tehát az emberiség őseredeti tudati állapota ismétlődik meg.      

– A gyermeki fantázia apoteózisa. A fantázia „szinte korlátlan uralma valósul meg a még gyengén fejlett józanság és valóságérzék fölött”.

– A gyermekkor egy „költői létforma”, s ennek leghétköznapibb megvalósulása a játék, amely „az ember első poézise”.

– Jean Paul szerint a játék a gyermekben túlcsorduló isteni erő megnyilvánulási formája, egyfajta szabad alkotó tevékenység. 
– A gyermek ugyan rá van utalva a felnőtt nevelésére, mégis a spirituális dimenzióban, az isteni világhoz való kötődése miatt magasabb szinten él, mint a felnőtt. 
– Ebben a dimenzióban újra megvalósul a paradicsomi kezdet, amelyet a következő életkorok „bűnbeesése” követ. 
– A nevelés célja ennek a paradicsomi létállapotnak a megőrzése az emberben.

Friedrich Wilhelm Fröbel (1782-1852)

– Taulmányok a göttingeni és berlini egyetemen.

– 1808-1810 Yverdonban tartózkodik Pestalozzinál.

– Megpróbálja Pestalozzi elveit átültetni a német iskolaügy gyakorlatába.

– Létrehozza az Általános Német Nevelőintézetet (Allgemeine Deutsche Erziehungsanstalt)

– Svájcban próbálkozik nevelőintézetek szervezésével (1831-36). 

– Kidolgozza foglalkoztató-eszközeinek rendszerét.

– 1840-től létrehozza a gyermekkerteket (Allgemeine Deutsche Kindergarten) 

– 1851-ben a porosz belügyminiszter betiltja a gyermekkerteket, a tilalom 1860-ig áll fenn.

– Gondolkodásmódjára hat a német romantika eszmevilága.

– Olvassa Arndt és Jean Paul műveit.

– Újjászületés-igény, vágyódás az emberiség „tavasza” iránt – gyermekkertek.

– Kidolgozza a német romantikus pedagógia átfogó koncepcióját.

– Az egyes emberben az egész emberiség rejtőzik „… in jedem Menschen, als Glied der Menschheit und Kind Gottes, liegt und ist die ganze Menschheit… dargestellt.” 

– Az egyes emberben szunnyadó isteni felfedezése: „Freier Darstellung des in ihm wirkenden Göttlichen”.

– Rousseau-val együtt vallja, hogy az ember eredendően jó.

– A rossz abból keletkezik, ha megbomlik az egyensúly ember és természet között.

– Radikálisan új gondolat: a gyermeki és ifjúkori hibák elkerülése érdekében a nevelőnek az emberben rejlő jó forrásait kell feltárnia.

– Az előíró jellegű, beavatkozásra építő nevelés gátlóan, zavaróan hat a gyermeki fejlődés isteni törvények által meghatározott folyamatára.

– A fejlődés visszatérés az ősi egészlegességhez.

– Átveszi Herder rekapitulációs elméletét.

– Minden egyes fokozat sajátos önértékkel rendelkezik. „Das Kind, der Knabe, der Mensch überhaupt, soll kein anderes Streben haben, als auf jeder Stufe ganz das zu sein, was diese Stufe fordert; darum wird jede folgende Stufe wie ein neuer Schuß aus einer gesunden Knospe hervorschießen…”

– Nincs minőségi különbség a fejlődés egyes fokozatai között!

– A korai gyermekkor fokozatát Fröbel különös figyelemben részesíti, számára a „legkorábbi a legfontosabb”.

– A kisgyermek ekkor még az eredendő egység isteni teremtőerejét birtokolja, s ez az erő később alábbhagy.

– A fejlődés ugyanis nemcsak gyarapodás, hanem veszteség is. „Az egységesítő, éltető erő csökken, a kifelé ható, extenzív, kiterjeszkedést elősegítő erő növekszik.  

– Csökken a beleélő-képesség, a képzelőerő.

– A gyermekkor metafizikája.

– Az abszolút kezdet megtestesülése, az eredeti isteni teremtőerő emberi formában való megjelenése.

– Messianisztikus hevület: „Gyermek! – már ez a szó is felemelően hat az emberre és boldoggá teszi, mint ahogy egy egészséges gyermek megpillantása boldogsággal tölt el mindenkit, és ahogyan a „tiszta gyermek” fogalma reménységet ébreszt bennünk.”

– A gyermek az elveszett paradicsom megtestesítője.

– „Első mosolyában a környezetével való mélyreható, harmonikus egység fejeződik ki.”

– A gyermeki alkotófolyamat három dologban nyilvánul meg: a beszédben, a játékban és a képzeletben.

– A játék mint az önmagunkra találás, a „hazatérés” (Beheimatung) eszköze.

– A nevelő legyen „játékvezető”, de engedje, hogy a gyermek is válhasson az ő vezetőjévé.

– Az újkori ember metafizikai otthontalanságára gyógyírt jelenthet a gyermek.

– „Halottak vagyunk, minden halott, ami körülvesz bennünket, üresen kong minden tudásunk, üresek vagyunk gyermekeink számára, majdnem minden amit kimondunk kong az ürességtől, tartalmatlan, élettelen…”

– „Siessünk! Engedjük magunkat eljutni gyemekeinkhez! Engedjük, hogy megtöltsenek bennünket élettel! Éljünk velük, és engedjük, hogy velünk éljenek. … Tanuljunk gyermekeinktől … Éljünk a gyermekeinknek: így hoznak ők számunkra békét és boldogságot. („Laßt uns unseren Kindern leben…”) 

– A család mint érzelmi közösség apoteózisa.

– A családi élet: menny a földön! 

– Kindergarten: ideális állapot, amely a gyermekek harmonikus családi körben zajló életét jelenti.

– A nevelés lehet – végső soron – a felnőtt nevelése a gyermek által. A generációs lánc megfordítása. 

PAGE  
3

